Fjöldatakmörkunum ekki beitt
Allir umsækjendur sem uppfylla formleg skilyrði um undirbúning og lagt hafa inn umsókn innan tilskilinna tímamarka, hafa fengið skólavist í Háskóla Íslands (HÍ). Fjöldatakmörkunum hefur ekki verið beitt umfram það sem gert hefur verið um árabil, segir í fréttatilkynningu HÍ. Gert er ráð fyrir um 2.500 nýnemum við Háskóla Íslands næsta skólaár og er afgreiðslu umsókna að mestu lokið.
Þær upplýsingar fengust frá HÍ að á næsta skólaári verða ekki teknir inn nemendur sem séu ekki með stúdentspróf, en fjöldi þeirra sem hefur verið veitt undanþága, þ.e. eru ekki með formlegt stúdentspróf, hefur verið á bilinu 200-300 talsins ár hvert.
Á síðasta háskólaári voru nýnemar um 3.000 þegar þeir voru flestir. Rúmlega 6.000 nemendur HÍ og nýir nemendur í viðbótarnámi og í meistara- og doktorsnámi hafa verið skráðir á háskólaárið 2004-2005 sem er svipað nýliðnu skólaári. Stefnir því í að stúdentar HÍ verði rúmlega 8.500 á komandi háskólaári, en þeir voru rúmlega 9.000 á því síðasta þegar þeir voru flestir í janúar 2004 eins og fram kemur í fréttatilkynningu frá HÍ. Öllum umsækjendum verður svarað skriflega varðandi umsóknir sínar og hafa 1.900 greiðsluseðlar verið sendir til nýnema sem óskað hafa eftir skólavist í haust og vetur. Verið er að vinna úr umsóknum um 600 nýnema, þar af eru rúmlega 300 erlendir nemendur, einkum skiptinemar samkvæmt stúdentaskiptiáætlunum og samningum sem Háskólinn er aðili að.
Allir umsækjendur sem uppfylla formleg skilyrði um undirbúning og lagt hafa inn umsókn innan tilskilinna tímamarka, hafa fengið skólavist í Háskóla Íslands.
Fjöldatakmörkunum hefur ekki verið beitt umfram það sem gert hefur verið um árabil.
Gert er ráð fyrir um 2.500 nýnemum við Háskóla Íslands næsta skólaár.
Þær upplýsingar fengust frá HÍ að á næsta skólaári verða ekki teknir inn nemendur sem séu ekki með stúdentspróf.
Stefnir því í að stúdentar HÍ verði rúmlega 8.500 á komandi háskólaári.